
Cujus  rei  non  eft  certa  notitia,  ejus  opinio  certum  reperire 
remedium  non  poteft.  Verumque  efl  ad  ipfam  curandi 
rationem  nihil  plus  conferre  quam  experientiam9 


Celsus 


DISSERTATIO  MEDICA 


INAUGURA  LIS, 


DE 

PODAGRA. 


Auctore  CAROLO  FARRELL. 


INTER  hos  morbos,  qui  vitae  folamina  exa¬ 
cerbant,  tandem  que  ipfum  vitale  princi¬ 
pium  radicitus  exterminant,  haud  immerito  lo¬ 
cum  tenet  Podagra ;  ideoque  non  mirandum 
eft,  quod  ei  attentionem  valde  fedulam  impen¬ 
derint  medici  eruditiffimi :  Attamen  caufa  et 
natura  hujus  morbi,  variis  opinionibus  quae  di- 
verfis  temporibus  prolatae  fuere,  licet  ingenio- 
fiffime  quidem  excogitatis,  nondum  ad  planam 

reclamque  rationem  redafla  funt.  Tyron  is  eil 

A  igitur. 

igitur,  diffidentia  qua  decet,  re  tantis  tenebris 

cooperta  feipfum  implicare  :•  •  Cum  vero  leges 

' 

Hujus’  almae  academiae  celeberrimae  omnium, 
unumquemque  ejus  alumnum,  aliquot  ingenii, 
et  notitiae  artis  Hippocraticae  documenta  in  me¬ 
dium  proferre,  populant,  antequam  fummos  in 
medicina  honores  ambire  pollit,  quaedam  de 
hoc  morbo,  quam  breviffime  potero,  dicere  de¬ 
crevi. 

Quo  tempore,  Podagra  apud  genus  huma¬ 
num  primum  impetum  fecit,  nunc  non  in  ani¬ 
mo  eP  Patuere.  Satis  certum  eP  hoc  malum 
Graecis  innotuiffe,  nam  de  eo  mentionem  facit 
Hippocrates,  neque  calamum  mordacem  Lu- 
ciani  praeteribat ;  nequaquam  illis  autem  tem¬ 
poribus  tam  latas  explicavit  alas,  quam  poftea 
inter  Romanos,  ut  ex  Celli,  Senecae,  aliorumque 
fcriptis  concludere  licet. 

Dum  homo  vitam  Pmplicem  et  agrePem 
agebat,  nec  animo  negotiis  diPridlo,  nec  cor¬ 
pore  luxuria  ac  intemperantia  pravato,  verifi- 
mile  e  ii,  eum  fummis  doloribus  hujus  morbi 


nunquam 

nunquam  premi;  verum  fimul  ac  luxus,  terrae 
inarifque  vaflatrix,  cum  caterva  malorum,  quas 
femet  illi  nunquam  non  comites  adjungunt,  in¬ 
gruit  ;  ubi  non  conlilio  mitigandi  fed  fufcitandi 
famem  cibus  coepit  quaeri,  et  inventae  fuere  om¬ 
nigenae  conditurae,  quibus  nova  ingerendi  cupi¬ 
ditas  quomodocunque  excitaretur ;  ubique  pro 
labore,  homines  otio  ac  defidia  tempus  trivere ; 
fimul  cum  vitae  ratione,  corporis  habitus  im¬ 
mutatus  fuit.  Inde  infuperabiles  morborum 

.  i 

cohortes  genitae  funt,  quotum  infelicia  femina 

t 

miferis  poderis  tradita  /fuere.  In  fententiam, 

ut  exhinc  originem  duxerix*Podagra,  haud  mihi 

* 

religio  eit  pedibus  ire.  Huicce  vero  opinioni 
pondus  addere,  non  alienum  erit  adnotare,  ho¬ 
mines  humilis  fortis  labore  quotidiano  aut  tellu¬ 
re  colenda  occupatos,  qui  vitam  parce  ac  duri¬ 
ter  agunt,  hoc  morbo  rarifiime  vexari ;  Dum 
divites,  qui  voluptatibus  tantum  parent,  quique 
lautis  epulis,  magifquam  corporis  faluti  conlu- 
Umt,  in  curriculum  vitas  angoribus  obfitce,  a 

diris  ejus  cruciatibus  minima  quidem  remiffione 
fruuntur. 

Homo  revera  temperantiam  parvi  pretii  exif- 
timans,  plurima  mala  fibi  intulit,  et  ob  intem¬ 
perantiam  quam  magnas  dat  pennas !  Dum 
prima  aetate  viget,  luxuria  effraena  atque  volup¬ 
tatibus  intempeilivis  diffluit ;  immemor,  heu  ! 
quot  morbi  folutos  turmatim  excipiunt  mores. 
Tandem  profpicit  temeritatem,  ac  poenitet  fac¬ 
ti,  fed  fero,  ah !  nimis  fero ;  defcenfus  enim 
facilis,  fed  revocare  gradum,  hic  labor,  hoc 
opus.  Compage  corporis  diruta,  juventute  fe- 
nefeit,  atque  maturo  aevo  ledlo  affixus  tabef- 
cit,  vitam  agens  folatii  expertem ;  nec  opes, 
irritamenta  malorum,  facultatem  ad  pedes  iefe 
fufeitandi  fubmimflrant ; 

— — — - - fero  medicina  paratur. 

Cum  mala  per  longas  invaluere  moras. 

Ab  omnibus,  qui  morbum  de  quo  nunc  agi¬ 
mus,  depinxerunt,  facile  palmam  praeripit  Cul- 


lenus 

lenus  admodum  venerandus ;  cujus  definitio¬ 
nem  praecellentem  inferere  volo. 

“  Morbus  haereditarius,  oriens  fine  caufa  ex¬ 
terna  evidente,  fed  praeeunte  plerumque  ven¬ 
triculi  affedlione  infolita,  pyrexia,  dolor  ad  ar¬ 
ticulum,  et  plerumque  pedis  pollici,  certe  pe¬ 
dum  et  manuum  jundturis,  potifiimum  infeftus  : 
Per  intervalla  revertens,  et  fepe  cum  ventri¬ 
culi  vel  aliarum  partium  internarum  afFedioni- 

\ 

bus  alternans.” 

HISTORIA  MORBI. 

Auctoribus  haud  parvi  nominis  certiores 
fadti  fumus,  Podagrae  tentationes  certis  anni 
tempeftatibus  limitari.  Sydenhamus  folertiffi- 
mus  affirmat,  quod  fub  Januarii  finem  aut  Fe¬ 
bruarii  initium,  tempus  fit,  ab  arthriticis  ti¬ 
mendum.  Cum  primum  lacefiat,  res  ita  fe  ha¬ 
beat  ;  fed  poftquam  aliquamdiu  faeviit,  incertis 
adoritur  periodis,  ut  experientia  docet.  Utrum- 

/ 

que  fexum  aggreditur  Podagra,  virilem  vero 
poti  (limum  ;  omnes  huic  una  voce  confentiunt. 

i 

Tempore  Hippocratis  venerabilis,  muliebris 
moribus  pollutis  haud  inquinatus,  a  vi  ejus 
dolentifiima  fofpes  extitit ;  labentibus  vero 
annis,  feminas  circa  menfae  delicias  nimis  in¬ 
dulgentes,  omnique  licentiae  modo  diffluentes, 
pedibus  aegrae  evadebant.  Seneca,  Podagrae 

frequentiam  inter  feminas  Romanas,  intempe¬ 
rantiae  et  delidiae,  qu^  eo  tempore  maxime  vi¬ 
gebant,  jure  attribuit.  Hujufce  fexus  eas, 
quae  habitum  corporis  mafculinum  aemulari  vi¬ 
dentur,  potifiimum  infeftat.  Ex  obfervationi- 
bus  medicorum  eruditiflimorum,  omnique  fide 
dignorum,  confiat,  feminas  ex  ftirpe  arthritica 
natas,  magis  affectionibus  nephriticis,  quam 
prolem  mafculinam  ejufdem  ftirpis,  obnoxias 
efie.  Ii,  qui  temperamento  ex  fanguineo  et 
cholerico  compofito  praediti  funt,  quorum  corpus 
nimio  fanguine  abundat,  quique  robufio  habitu 
corporis,  rete  mucofo  craffo,  grandique  capite 
infiruuntur,  Podagra  maxime  plectuntur.  Sae¬ 
vitiam 

vitiam  vero  in  miferos  mortales  raro  prius  inci¬ 
pit  exercere,  quam  annum  aetatis  trigefimum 
quintum  attigerunt ;  indicia  tamen  non  defunt 
exortus  gradu  aetatis  maturiori,  in  iis  fpecialiter, 
quibus  labes  haereditaria  tantum  non  infupera- 

bilis  pollet,  vel  in  iis,  qui  voluptatibus  ardenter 
inferviendo  eam  praematurius  acceriivere.  Quan- 

docunque  juvenili  retate  fefe  prodit,  multo  plus 
doloris  afferre,  atque  temporibus  multo  minus 
inflabilibus  aggreffus  fuos  repetere  folet,  quam 
cum  ad  fenedlutem  ufque  delituerit.  Obferva- 
tio  notatu  apprime  digna  a  Gregorio  clariffimo 
patre  Profefforis  noflri  (filii  tali  patre  digniffimi), 
facla  fuit ;  nempe  huncce  morbum,  ficubi  ma¬ 
ture  admodum  in  vita  fefe  manifeflaverit,  cir¬ 
citer  annum  aetatis  quinquagefimum  nonnun- 
quam  omnino  decedere. 

Ante  Cullenum,  fcriptores  medici  Podagram 
quamlibetcunque  formam  induentem  in  regu¬ 
larem  et  irregularem  divifere  ;  hanc  vero  ac- 
curatiflimus  ille  nofologus  iterum  in  tres  varie¬ 
tates  fubdivifit,  atonicam  fcilicet,  retrogradam, 


et 

et  aberrantem.  De  his  ordine  modo  compre- 
henfo,  figillatim  tractare  pro  virili  conabor. 


DE  REGULARE 

i 

Definitio.—54  Podagra  cum  inflammatione 
artuum  fatis  vehementi,  per  aliquot  dies  per¬ 
flante.  et  paula tim  cum  tumore,  pruritu,  et 
defquamatione  partis  recedente.” 

Haec  derepente  nonnunquam  invadit,  nullis 
indiciis  adventum  ejus  praegreffis,  plerumque 
autem  fymptomata  varia  antecedunt ;  veluti 
fudor  e  pedibus  profluere  afluetus,  fuppreflus, 
fuccedente  fimul  crurum  ac  pedum  frigore  in- 
folito ;  inferiorum  membrorum  torpor,  cum 
fenfu  quafi  alicujus  pungentis  flatufve  per  ea¬ 
dem  defcen dentis,  alternans ;  necnon  mufculi 
crurum  crebro  fpafmis  corripiuntur  ;  atque  ve¬ 
nas  ibidem  more  inufltato  turgefcunt.  Corpus 
fenfu  languoris  et  gravitatis  afficitur  ;  fundtio- 
nes  ventriculi,  inter  quem  casterafque  corporis 

partes 

partes  mirus  intercedit  nexus,  per  aliquot  dies, 
fortafie  hebdomadas,  ante  paroxyfmum,  plu¬ 
rimum  turbantur.  Signa  jam  enumerata,  pri- 
ufquam  propria  forma  fupervenerit  paroxyfmus, 
per  aliquot  dies  inftant;  fed  pridie  acceflus, 
appetentia  cibi  non  folum  non  reftauratur,  fed 
etiam  praeter  naturam  augetur ;  et  vir  bonus 
Van  Swieten,  appetitum  venereum  nonnun- 
quam  infigniter  acrem  fieri,  imminente  paroxyf- 
mo,  memoriae  tradidit.  Rebus  ita  fe  habenti» 
bus,  paroxyfmus,  advefperafcente  die,  inter¬ 
dum  aegrum  corripit ;  multo  autem  crebrius  is 
placide  fomni  brachiis  fefe  committit ;  vana 
fpe  jucunda  nodte  gavifurum,  omniaque  poftero 
die  bene  eventura,  la&atus ;  fed  nox  tota  re- 
quie  nondum  perafla  eft,  cum  ob  dolorem, 
qualis  ex  jundtura  luxata  proficifcitur,  in  aliqua 
pedis  parte,  plerumque  pedis  pollice,  lub  me¬ 
diam  noctem,  aut,  ut  faepifiime  accidit,  horam 
fecundam  matutinam,  fubito  expergifcitur. 
Exempla  nobis  tamen  fuperfunt,  ubi  genua 

vel  alii  majores  articuli,  nulla  pedum  affedione 

/ 

prseeunte  aut  comitante,  primo  tentabantuix 
Mox  excipiunt  rigor  et  horror  totius  corporis ; 
pro  rata  parte  autem  ac  dolor  augefcit,  haec 
ligna  decrefcunt,  aliaeque  nota:  pyrexiae  fub- 
eunt,  quae  perdant  quamdiu  dolor  maneto 
Primo  non  valde  acutus  ell  dolor,  fed  gradatim 
adeo  vehemens  fit,  ut  tandem  vix  aut  ne  vix 
quidem  tolerabilis  evadat.  iEgrotus  in  hoc 
datu  eerumnofo  acerrimis  doloris  morlibus  an¬ 
gitur;  nunc  fenfus  eft  compreffionis,  nunc  di¬ 
lacerationis,  faepe  quali  pars  canibus  roderetur, 
vel  tanquam  aqua  fervida  inter  junduras  affun¬ 
deretur.  Ad  haec,  flragulorum  pondus,  levif- 
hmufve  digiti  tadus  aerumnas  ingravefcit.  Ir¬ 
requieta  partis  affedae  hac  illae  rotatione,  ac 

corporis  jadatione,  dolorem  mitigare  commi- 

\ 

ferandus  incalfum  petit ;  caeterum  prius  leva¬ 
men  optatum  haud  adipifeitur,  quam  horae 
viginti  quatuor  luduofae  prorfus  elapfe  fuerint. 
Jam  fubito  dolore  refpirat,  et  lenis  fudor  per 
totum  corpus,  prsefertim  partes  dolentes,  ema¬ 
nat,  quae  mollem  fuadent  fomnum  ;  ex  quo 

evigilans, 

evigilans,  partem  affe&am  rubram  et  tumefac¬ 
tam  proxima  luce  cernit,  fed  poli  aliquot  dies 

/ 

fpeciem  priftinam  et  colorem  recuperat.  Quan- 
quam  diminuitur  nunc  dolor  violentus,  non 
penitus  delinit,  nam  de  die  in  diem,  fortalTe  ad 
biduum  triduumve,  fub  vefperam  renovatur, 
vixque  ante  galli  cantum  levatur.  Tandem 
omnia  morbi  fymptomata  difcedunt,  atque  cibi 
defiderium,  cum  viribus  et  animi  et  corporis 
auftis  redit.  Intervallum  primam  inter  et  fe¬ 
cundam  acceffionem  admodum  variat ;  nonnulli 
induciarum  aliquot  annos  potiuntur,  fed,  ut  plu¬ 
rimum,  poft  unum  alterumve  aggrelfum  morbu$ 
quotannis  regreditur,  pofteaque  bis  fmgulis  an¬ 
nis.  Quo  frequentius  paroxyfmi  revifunt,  eo 
breviora  intervalla  fieri  obfervantur,  adeo  ut 
progrelfu  temporis,  aeger  miferandus  cruciati¬ 
bus  ejus  vix,  aut  ne  vix  quidem,  immunis  lit. 
Morbo  recente,  alter  tantum  pes  plerumque  la¬ 
borat,  provedliore  vero,  dolor  ad  alterum  mi¬ 
grat,  ubi  paululum  commoratus,  ut  idem  re¬ 
metiatur  iter,  faepe  periclitatur.  Nec  folum 

B  2  ab 

ab  uno  ad  alterum  pedem  fedem  mutat,  fed 
crebro  ad  alia  membra,  prsefertim  fi  aeger  in¬ 
firmus  Iit,  vel  faepe  tortus  fuerit  paroxyfmis  Po¬ 
dagrae.  Aliquando  duos  fimul  invadit  articu¬ 
los,  fed  plerumque  unum  foiummodo  lancinat. 
Inter  paro.xyfmum,  cibi  faflidium  valet,  alvus 
aftricta  eft,  et  urina  fedimentum  arenofum  de¬ 
ponit.  Dum  paroxyfmus  decedit,  pruritus  vix 
tolerabilis  pedem  affedum  praecipue  inter  di¬ 
gitos  corripit ;  .epidermis  mox  defquamatur, 
atque  partes  ex  inflammatione  adeo  imbecilles 
funt,  ut  aeger,  per  aliquot  dies,  vel  fortalfe 
hebdomadas,  firmare  grefius  haud  valeat.  Com¬ 
moratio  paroxyfmi,  qui  ex  multorum  minorum 
ferie  conflat,  pro  aegri  aetate  et  fanitate,  atque 
impetuum  numero  quos  antea  fuftinuerat,  diu¬ 
turnior  breviorve  erit.  In  hominibus  viribus 
corporis  et  aetate  florenti  praeditis,  curfum  ejus 
plerumque  abfolvit  dierum  quatuordecim  fpa- 
tio ;  lenioribus  autem  vel  iis,  qui  reiteratis 

morbi  tentationibus  fradliores  funt,  nunquam 

%  « 

fincere  valedicit,  nili  per  breve  fpatium  in  ae fi¬ 


late 

tate  adulta.  Cum  morbus  inveteraverit,  quan- 
quarri  omnia  jam  defcripta  indicia  fugaverat 
aeftas,  monumentum  naturae  perniciofae  in  artu¬ 
bus  perenne  relinquere  non  deficit.  Hi  enim 
debiles  et  rigidi  permanent,  et  tandem  prorfus 
immobiles  fiunt.  Circa  eos,  materies  cretacea 
primo  fub  forma  fluida  depolita,  et  poltea  du- 

refcens,  ad  motum  eorum  inhibendum  haud 

/ 

parum  confert,  illi  qui  plures  annos  Podagra 
laboravere,  in  affediones  nephriticas,  quae  cum 
paroxyfmis  Podagrae  alternant,  illabi  obnoxii 
funt. 

In  hoc  morbo,  homo  ab  animo  aeque  ac  cor- 

* 

pore  aeger  effc,  et  haud  facile  eli  dictu  utro  ho¬ 
rum  crudelius  dilaniatur.  Excors  et  meticulo- 
fus  evadit,  utut  lepidus  ac  placidus  in  valetudine 
fecunda,  nunc  afper  et  iracundus  efL  Omnis, 
quam  leviffima,  venti  fpiratio,  omnifque  quan- 
tulufcunque  fonus,  ut  flatirn  exteftuet  ira  com¬ 
mittit. 


DE 

DE  ATONICA, 

Definitio.— “  Podagra  cum  ventriculi  vel 
alius  partis  internas  atonia,  et  vel  fine  expecta- 
ta  aut  folita  artuum  inflammatione,  vel  cum 
doloribus  artuum  lenibus  tantum  et  fugacibus, 
et  cum  dyfpepfia  vel  aliis  atoniae  fymptomatis, 
fubito  faspe  alternantibus.” 

In  hac  Podagras  varietate,  figna  inter  fefe 
admodum  differentia,  pro  partibus,  nimirum, 
quas  tentantur,  et  jam  enarratis  omnino  diflimi- 
lia,  fed  haudquaquam  felicioris  ominis,  obfer- 
vantur.  Si  ventriculus  afficiatur,  folita  figna 
funt,  anorexia,  ructus  acidi,  vomitus  aliaque 
dyfpepflas  indicia.  Nonnunquam  trunci  cor¬ 
poris,  et  extremitatum  fuperiorum  fpafmi,  ex- 
pulfione  flatus  e  ventriculo  ut  plurimum  levati 
iymptomata  modo  polita  comitantur.  Alvus 
plerumque  aflrida  eft ;  interdum  vero  diarrhoea 
cum  doloribus  colicis  urget.  Si  vifcera  thora¬ 
cis 

cis  occuparit,  figna  haud  minus  molefta,  et 
inulto  magis  periculofa  femet  offendunt :  Si  cor, 
vel  palpitatio,  vel  leipothymia ;  fi  pulmonem, 
aflhma,  vel  dyfpnoea.  Si  caput  corripuerit, 
cephalalgiam,  paralyfin,  apoplexiamve  move¬ 
re  folet. 

*  *  'i  ^ 

DE  RETROGRADA. 

Definitio. — “  Podagra  cum  inflammatione 
artuum  fubito  recedente,  et  ventriculi,  vel  alius 
partis  internae,  atonia  mox  infecuta.” 

Haec  morbi  varietas,  cura  idonea  modo  im- 
penfa,  facile  dignofci  poteft ;  nam,  fub  initio, 
Podagrae  regularis  formam  induit,  fed  gradum 
doloris  et  inflammationis,  qui  hanc  comitatur, 
raro  affequitur;  neque  figna  inflammationis 
gradatim  decedunt,  fed  fubito  evanefcunt, 
dum  aliqua  pars  interna  mox  afficitur.  Ad 
ventriculum,  ut  plurimum,  fedem  mutat ;  hoc 
evenifle  teftantur  figna  fummum  difcrimen  in¬ 
dicantia. 

dicantia,  qualia,  anxietas,  vomitio,  atque  dolor 
violentiffimus  ftomachi.  In  pulmones,  et  cor, 
aliquando  ingruit.  Quandoque  etiam  in  caput 
citiffimo  pede  irruit,  effeclufque  periculo  re¬ 
pletos  fubito  edit.  Apoplexia  plerumque  fub- 
fequitur,  quas  tali  flatu  lucluofo  praefagium  raro 
fallens  mortis  praedat  atrae.  Gregorius  noder, 
illud  medicinae  decus,  quaedam  exempla  Poda¬ 
gra  laborantium,  quibus  fubitaneo  morbi  in  ca¬ 
put  lapfu,  pertenue  vitae  filum  pundo  tempo= 
ris  perfciffum  fuit,  memorat. 

DE,  ABERRANTE. 

Definitio.* — “-Podagra  cum  partis  internae 
inflammatione,  vel  non  praegreffa,  vel  praegref- 
fa,  et  fubito  recedente,  inflammatione  artuum.” 

Parum  facultatis,  indolem  Podagrae  fub  hac 
forma  animadvertendi,  hodiernis  medicis  obla¬ 
tum  fuit.  Cullenus,  qui  medicinam  tam  late 
feliciterque  exercuit,  hanc  varietatem  fibi  ipfi 

nunquam. 

nunquam  occurrere  plane  profitetur ;  unum- 
que  folummodo  exemplum  hujufmodi  Greg-o- 
itio  teftari  contigit.  H$c  varietas,  ut  plerique 
au&ores  volunt,  ad  pulmones  imprimis  vergit, 
in  quibus  inflammationem  pneumonicam  exci¬ 
tat.  Cullenus,  utrum  necne  affectiis  veficae 
urinarias,  et  refti,  qui  in  arthriticis  apparent, 
Podagras  retrocedenti,  vel  aberranti  referri  de¬ 
beant,  addubitare  videtur.' 

% 

CAUSiE. 

_  \ 

Apud  fcriptores  ufitatum  eft,  caufas  remotas 
hujus  morbi  in  praedifppnentes  et  occafionales 
dividere.  Quae  ad  primum  genus  attinent,  an¬ 
tea  leviter  attigi ;  fat  erit  igitur  hic  fubjicere, 
quod  labes  hasreditaria  caufa  praecipua  Iit,  quae 
proclivitatem  ad  hunc  morbum  facit.  Qua 
autem  ratione  hic  corporis  habitus  a  parenti¬ 
bus  ad  prolem  tranfmittitur,  quaque  ex  origine 
pullulat,  iive  cx  propria  conformatione  mia 

foboies 

foboles  profapiam  referunt,  an  ex  quolibet  alio 
fonte,  admodum  difficile  eft  expolitu.  Hoc 
tam  denfa  altaque  caligine  cooperitur,  ut  verear, 
quod  in  apricum  non  proferet  aetas ;  nam,  ut 
ait  bonus  Lucretius, 

“  Multa  facro  tegit  involucro  natura,  nec  ullis 
Fas  eft  fcire  quidem  mortalibus  omnia  ;  multa 
Admirari  modo  necnon  venerari.” 

Caufae  excitantes  fub  duobus  capitibus  com¬ 
prehendi  poliunt.  Primo,  Omnia  quae  corpus 
plenum  reddunt.  Secundo,  Ea  quae  debilita¬ 
tem  conditione  corporis  plethorica  progignunt. 
Ad  primum  caput  relegari  folent,  vita  otiola  et 
fedentaria,  ratio  vidlus  plena  et  luxuriola,  ufus 
praefertim  cibi  animalis  immodicus,  vini  alio¬ 
rumque  liquorum  fermentatorum  perpotatio,  et 
evacuationes  folitse  fubito  fuppreflae.  Ad  fe¬ 
cundum  referri  poliunt,  venus  praematura  vel 
immodica,  quae  flatum  corporis  torpidum,  ani- 
inique  conditionem  idoneae  exercitationis  ne- 
gligentem  inducere,  virefque  totius  compagis 
inligniter  folvere  confuefcit  ;  potatio  liquorum 

meraciorum  nimis  larga ;  alimentorum  concoc¬ 
tu  difficilium,  et  condimentorum  ufus  nimius ; 
pervigilium  ;  exinanitiones  profufas  ;  derelidlio 
exercitii  vel  laboris  foliti ;  mutatio  fubita  a 
plena  ad  parcam  diastam ;  acidorum  et  acef- 
centium  ufus  repetitus;  intenfa  nimifque  affidua 
ad  literas  applicatio ;  et  denique,  animi  affec¬ 
tiones  deprimentes.  Ex  caulis  jam  enumeratis 
conflaret,  adagium,  “  Bacchus  pater,  Venus 
mater,  ira  obftetrix,”  hunc  morbum  apte  ref- 
picere.  Nonnullas  ex  his  caulis  totum  viden¬ 
tur  convellere  corpus ;  aliae  autem  ventriculum 
tantum  afficiunt,  et  datum  atonicum  ejufdem 
inducunt.  Inter  caufas  occalionales  quoque 
enumerari  poffunt,  ambulatio  nimia,  frigus  pe¬ 
dibus  admotum,  tendinum  intentiones,  aliae- 
que  injurias  externas  illis  oblatas.  Quis  podagri¬ 
cus  nefcit,  quam  inimica  funt  pedibus  calcea¬ 
mina  condridla?  Quibus  nihil  certius  Podagras 
paroxyfmum  arceffit. 

C  2 

DIAGNOSIS.  ■ 

Neminem,  qui  vel  primoribus  labris  medici¬ 
nam  deguilavit,  quanti  iit,  morbos  a  fe  invi¬ 
cem  juile  difcernere,  lateat :  Paucis  equidem 
hallucinatio  tam  perniciofa  effet,  quam  morbo 
de  quo  nunc  difceptatur.  Quanquam  non 
multi  funt  morbi,  quos  Podagra  refert,  his  au¬ 
tem  tanta  cum  ea  lignorum  quorundam  com¬ 
munitas  eil,  ut  prudentia  in  diagnoii  formanda 
opus  iit.  Inter  rheumatifmum  et  regularem 
ejus  formam  maxima  intercedit  iimilitudo ;  et 
fepe  clinico  haud  facile  eft,  inter  hos  morbos 
difcrimen  facere.  Attamen  fatis  apte  intern  on¬ 
cantur,  ii  fedulo  utriufque  hhloriae  animum  at¬ 
tendamus.  AcceiTum  Podagrae  plerumque 
praegrediuntur,  anorexia,  naufea,  variaque  dyf- 
pepiim  indicia  ;  homines  aetate  p  revedi  os,  vitam  . 
fedentariam  et  mertem  degentes,  ut  plurimum, 
invadit ;  articules  extremorum,  ut  manuum 

pedumve  digitis  proprios,  Gccupat,  et  uni  tan¬ 
tum  juncturas  plerumque  infidet.  Contra, 
rheumatifmi  infultum  nulla  dyfpepfiae  ligna 
antecedunt ;  vegetos,  adtuofos,  et  retate  juve¬ 
nili  gaudentes  adoritur ;  humeros,  genua,  et 
reliquos  majores  articulos  corripit,  et  nulla  certa 
parte  circumfcribitur.  Podagra  genus  mafcu- 
linum,rheumatifmus  femininum  potiffimum  pre¬ 
mit.  Dolores,  qui  Podagramr  quam  qui  rheu- 
raatifmum  comitantur,  ut  fedem  luam  mutent, 
multo  minus  apti  funt ;  eV  cum  in  priore  exem¬ 
plo  mutationem  loci  fubeant,  articulum  ex  ad- 
verfo  latere  refpondentem,  aut  quoddam  orga¬ 
num  in  cavo  reconditum,  petunt.  Podagra 
leges  fibi  ponit,  ac  certo  temporis  intervallo 
elapfo,  revifit  :  Dum  rheumatifmus  haudqua- 
quam  datis  periodis  redit.  Podagra  fepe  ori¬ 
ginem  ducit  a  vitio  congenito  ;  fed  rheumatif¬ 
mus  labem  haereditariam  haud  agnofcit  pro 
caufa,  et  frigori,  ut  caufre  communi,  referri 
potell.  His  rite  perpends,  hos  morbos  dijudi¬ 
care  haud  difficile  erit  ;  in  irregularibus  autem 

Podaaras 

Podagrae  formis,  figna  tam  abltrufa  occurrunt, 
ut  juflam  diagnofm  ftabilire  perdifficile  fit ;  et 
revera,  compluria  quae  femet  oltendunt,  maxi- 
mam,  ad  naturam  eorum  penitus  cognofcendam, 
attentionem  poftulant.  Ne  in  errorem  diver¬ 
tamus,  omne  auxilium  lumenque  noltrum,  ex 
fedula  attentione  ad  res  qum  impetum  prae- 
greffie  funt,  atque  ex  cognitione  corporis  habi¬ 
tus  aegri,  et  naturae  morborum  quibus  antea 
obnoxius  erat,  haurienda  funt. 


PROGNOSIS. 


Quoniam,  uniufcujufque  medicinam  faciem 
tis,  vera  praedicere,  magnopere  interiit,  me¬ 
dicum  providum  igitur  nihil  prius  de  hujus- • 
morbi  eventu  praefagire  oportet,  quam  ligna 
quae  bona  funt,  quae  mala,  fecum  in  animo 
perpenderit.  Res  quae  vel  fpem  vel  timorem 
injiciunt,  funt  vires  et  aetas  aegroti,  morbi 
progreffio  et  caufae.  Cum  Podagra  extremita¬ 

tes  tantum  occupaverit,  aegro  juveni  et  alio- 
quin  fano,  me  judice,  fauftus  finis  audacter 
portendi  queat.  Si  vero  aetate  proveCriorem 
corripuerit,  et  fi  morbus  faepe  accefTerit,  raro 
eft,  quamobrem  de  futura  falute  fperemus : 
Attamen  fi  formam  irregularem  fibi  affump- 
ferit,  et  organo  alicui  vitali  infederit,  minima 
fpes  equidem  affulget. 


RATIO  MEDENDI. 


Conamina  indefeffa  medicorum  fefe  acriter 
incumbentium,  ad  explicanda  phaenomena, 
et  rationem  medendi  ffabiliendam  hoc  in  mor¬ 
bo,  praecipue  autem  illorum,  qui  ex  fentiendo 
vim  ejus  dolentiffimam,  indagationes  condu-* 
plicare  incitati  erant,  tam  inefficacia  fuere,  ut 
Podagra,  optimo  jure,  opprobrium  medicorum 
habeatur.  Quamvis  autem  paululum  fubfidii 
arthriticus  haurire  poteft  ex  medicamentis 
pharmacopoeo  praeparatis,  attamen  alia  itinera, 

quibus 

quibus  certiffimum  prae  fidium  invenire  expediet, 
ei  patefiunt.  Nam  rationem  regiminis  ido¬ 
neam  obfervando,  et  exercitationem  corporis 
affiduam  adhibendo,  fi  non  prorfus  arcere  ac* 
cefiiones  hujus  morbi  funefli,  faltem  multo  mi¬ 
nus  frequentiores,  et  multo  magis  mitiores  red¬ 
dere  poterit.  Ut  haec  autem  profpere  fucce- 
dant,  opus  eft  quod  mature  incepta  fint,  atque 
per  vitae  curriculum  religiofe  obfervata  ;  nam¬ 
que  (fi  verba  Sydenhami  mutuari  liceat)  liquet, 
eum  qui  hujus  morbi  curationem  molitur,  id 
negotii  fibi  dari  debere  credere,  ut  totius  cor¬ 
poris  habitum  immutet,  atque  illud  ad  prifli- 
nam  conflitutionem  refingat,  quantum  per  ae¬ 
tatem  et  reliquas  circumflandas  fieri  poffit. 

In  curatione  Podagrae  regularis  duo  confilia 
ineunda  funt :  imo,  Violentiam  paroxyfmorum, 
cum  adfint,  temperare,  et  fpatium  eorundem, 
quatenus  a  falute  mgri  non  alienum  fit,  decur¬ 
tare.  2do,  Per  intervalla  reditui  paroxyfmo¬ 
rum  occurrere ;  vel,  fi  hoc  fieri  nequit,  accefi 
funi  eorum  procraftinare. 


Primum 

Primum  confilium  abfolvere  conandum  eft, 

1 

omnes  irritationes  tum  animi  tum  corporis  dili¬ 
genter  cavendo.  Applicatio  frigoris  quoque 
caute  evitanda  eft,  quoniam  haud  raro  mor¬ 
bum  retrocedentem  facit ;  quanquam  regimen 
antiphlogifticum,  quantum  ad  omnia  alia  fpec- 
tat,  omnino  convenit.  Si  aeger  vegetus  lit, 
florente  retate  gaudens,  et  victui  opiparo  aftue- 
tus,  ad  fanguinis  detradlionem  e  brachio,  prae- 
fertim  fub  initio  morbi,  cum  frudi  u  decurratur ; 
fed  nunquam  non  memoria  tenere  oportet, 
quod  caute  reiteranda  fit ;  nam  nimis  liberaliter 
celebrata  peftimoS  edit  effectus.  Applicatio 
hirudinum  ad  partes  affectas  plus  commodi  pol¬ 
licetur,  neque  repetitio  ejufdem  tam  pernicio- 
fos  effedus  libi  comites  adjungit.  Haud  abs 
re  erit,  inter  hirudinum  applicationem,  partem 
a  frigore  munire.  Si  aeger  autem  aetate  gran¬ 
dior  fit,  et  confuetus  faepius  ad  hilaritatem  bi¬ 
bere,  et  fi  ventriculus  ejus  infirmus  lit,  non¬ 
nihil  a  regimine  antiphlogiftico  digredi,  et  vi- 
nu  m  atque  cibum  animalem  modica  quantitate 

D 

ingerere,  licet.  Moris  communis  fuit,  vim  in¬ 
flammationis  medicamentis  evacuantibus  com- 
pefcere  ;  fed  talis  tractandi  modus  faepenumero 
feria  mala  inducit.  Cathartica,  tonum  ven¬ 
triculi  debilitando,  et  totum  corpus  irritando, 

1  em  per  nociva  funt ;  quoniam  autem  piger  ven¬ 
ter  admodum  obiit,  fedulo  vitandus  eil,  et  cum 
alvum  fubducere  neceiTe  iit,  hoc  optime  praef- 
tabunt  enemata  emollientia  leniora.  Emetica, 
confilio  ventriculi  affectiones  fublevandi,in  ufum 
revocata  fuere  ;  cum  vero  vires  ejus  evidenter 
labefadant,  admodum  dubito  ii  innoxia  flnt. 
Jam  in  fuperiore  hujus  diflertationis  parte,  ex- 
cretionem  materiei  pedum  perfpirabilis  iup- 
preflam,  acceflus  Podagrae  praefagium  fuiffe, 
annotavi ;  itidemque,  lenem  illum  madorem, 
qui  mane  fponte  prorumpit,  vim  paroxyfmi  mi¬ 
tigare.  Igitur,  natura  viam  monftrante,  fudo- 
rifica  hoc  morbi  ftadio  indicari  videntur ;  ad 
fudorem  vero  folicitandum,  medicamenta,  quae 
corpus  ftimulant  atque  initant,  haudquaquam 
conveniunt ;  potus  blandiores,  (cujufmodi  funt 

decodtum  hordeaceum,  ieu  avenaceum),  omni¬ 
bus  aliis  diaphoreticis  anteferendi  funt.  Nar¬ 
cotica,  inter  paroxyfmi  initium,  certum  a  dolore 

levamen  praebent,  verum  teger  fpe  falfa  lacla- 

* 

tus,  poenas  in  pofterum  pendit  diriffimas ;  nam 
hoc  agunt,  ut  infequens  paroxyfmus,  dolorem 
limul  adducens  haud  tolerandum,  iter  citius  re¬ 
volverit.  Nihilo  tamen  minus  fub  finem  pa¬ 
roxyfmi,  opium,  ad  fomnum  conciliandum, 
aegrumque  placida  quiete  focillandum,  mire, 
accommodatur.  Ut  huic  confiiio  fatisfiat,  mul¬ 
ta  externa  remedia,  qualia  funt,  epifpaflica, 
urticarum  punclio,  combuflio  e  moxa,  campho- 
ra,  et  cataplafmata  emollientia,  commendata 
fuere.  omnia,  hoc  morbi  ftadio,  e  praxi 

ex  toto  relegari  debent ;  quamvis  enim  ab  ufu 
eorum  vis  doloris  re  Cedetur,  mox  mala  majora 
fubfequantur,  et  aeger  in  vitae  difcrimen  haud 
obfcure  conjiciatur.  yEgroto  omnino  tutum, 
et  femper  pergratum  eft,  calorem  partis  dolen¬ 
tis  confervare,  circumvolvendo  eam  panno  la¬ 
neo,  quod  omnibus  aliis  externis  remediis  multo 

.1)  2  praedat. 

praeftat.  Si  rigiditas  ac  tumor  articulorum  poR 
paroxyfmum  fuperfuerint,  fridione,  ftrigili,  vel 
hujus  vice  lanula,  conilanter  admota,  difcu- 
tienda  fu  ut. 

Nunc  difpiciendum  venit,  quibus  modis  fe- 

!  i  • 

eundae,  quam  inftituimus,  indicationi  fatisfiat. 
Cum  nihil  magni  in  paroxyfmis  tentandum  lit, 
ne  hi  accidant,  lumina  certe  ope  adnitendum 
e  11.  Mihi  perfuafiliimum  eff,  li  homines,  ma¬ 
ture  in  vita,  quum  corpus,  nondum  intempe¬ 
rantia  confe&um,  vigore  gaudet,  fanitati  Ru¬ 
derent,  et  memoria  tenerent,  quod  non  cur¬ 
rat  pariter  capta,  et  capienda  voluptas,  hunc 
morbum  illos  nunquam  vexaturum  efie,  et  va¬ 
letudine  integra,  temperantiae  optimo  praemio, 
ad  fenedlutem  ufque  fruituros.  Maxime  autem 
dolendum  ell,  paucos  efie  homines,  qui  ullam 
vivendi  rationem  prima  aetate,  quantumvifeun- 
que  labiti  eorum  confulat,  ii  modo  voluptati¬ 
bus  fuis  depravatis  adveifetur,  per  idoneum 
temporis  fpatium,  conflanti  animo  profequen- 
tur.  Cum  etiam  Podagra  caflra  fixerit,  et 

faepenuniero  arma  moverit,  ausioribus  certe 
gravibus  certiores  faSti  fumus,  illam  in  fugam 
datam  fuiffe  exercitatione  et  temperantia.  In- 
iigne  hujufmo di  exemplum  a  claro  Van  Swie- 
ten  memoratur.  “  A  fide  digniffimis  homini - 
“  bus  accepi,  pingui  facerdotio  fruentem  virum, 
“  et  veteranum  jam  Podagricum,  a  piratis  cap~ 
£t  tum  per  biennium  integrum  in  triremibus  bar- 
“  barorum  remigaffe,  hoc  effectu,  ut  poflea  a 
“  captivitate  redemptus,  nimia  ec  mole  ita  obe- 
“  fitate  liberatus,  nec  unquam  poflea  Podagra 
“  correptus  fuerit,  licet  plures  annos  fupervix- 
“  erit,”  Quoniam  exercitatio  et  vicius  tenuis, 

ut  dies  et  experientia  docent,  hoc  in  morbo 
debellando  quam  plurimum  auxilii  promittunt, 
proximum  fit,  ut  pauca  de  his  figillatim  pro¬ 
feramus. 


3° 

DE  EXERCITATIONE. 

Ad  tonum  toti  corpori  reddendum,  nihil 
quam  exercitatio  idonea  tam  infigni  vi  poliet  * 
fanguinis  motum  per  minutiffima  etiam  vafa 
accelerat,  fecretiones  omnes  promovet,  et  cibi 
concoctionem  adjuvat.  Ea  autern,  astati  et 
viribus  aegri,  femper  accommodari  debet  :  Si 
juvenis  et  viribus  integer  iit,  ambulatio  fub 
dio  geilatiorii  cujuflibet  generis  anteponenda 
eit.  Cum  aeger  vero,  aetate  provectior,  vel 
infirmus,  fit,  equitatio  apte  refpondet ;  fi  hac 
autem  uti  non  liceat,  rheda  vehatur.  Me¬ 
moria  femper  tenendum  eit,  exercitationem 
corporis  quomodocunque  adhibitam,  nifi  jugis 

fuerit,  parum  fuppetiarum  afferre  confuefcere  ; 
praetereaque,  quod  ubicunque  quis  fedentario 
inertique  vivendi  medo  fefe  demandaverit, 
omne  periculum  iit,  quod,  quamprimum  exer¬ 
citatione  jamdiu  infolita  uti  incipit,  paroxyf- 


mum 

fnum  arcediverit.  Igitur  fub  initium,  lenis 
exercendi  gradus  fuadendus  ed,  qui  paulatim 
augeri  poteft.  Apprime  utile  erit  occupatio¬ 
nem  mentis  cum  exercitatione  conjungere  ; 
nam,  “  non  verbis  opus  eft,  ut  quifque  qui 
naturam  humanam  vel  minime  intellexerit, 
probe  perfpiciat,  exercitationem  quamlibet, 
longe  aliter  homini  ede  profuturam,  quem  ve¬ 
natus  amor,  aut  plantarum  ftudium,  ducit  per 
campos,  et  montes,  et  fylvas,  et  littora,  inde- 
fedum  a  mane  ad  vefperem  ufque,  et  quem 
pulchra  naturae  facies,  et  mirabilis  ordo,  delec¬ 
tat  atque  exhilarat,  ac  trifli  et  mifero  aegrotanti, 
cui  nihil  aliud  coram  oculis  aut  in  animo  ver- 
fatur,  quam  morbus  quo  laborat,  et  periculum 
et  mors  quae  credit  libi  initare.” 


DE  TEMPERANTIA, 

Plerumque,  hanc  partem  curationis  aegro 
capedere,  et  eandem  profequi,  admodum  grave 

eft ;  cum  vero  cibi  nimia  quantitas,  et  prava 
ejus  qualitas,  et  liquores  fermentati,  ventricu¬ 
lo  tam  oppido  nocent,  votis  certe  fruftrabitur, 
qui  curationem  poffe  abfolvi  abfque  fumma  in 
ratione  vidtus  prudentia  autumat, 

u  Nempe  inamarefcunt  epulae  fine  fine  petitas, 

“  Illufique  pedes  vitiofum  ferre  recufant 
**  Corpus.”  Hgr. 

Robuftis  et  junioribus,  victus  tenuis,  qualis 
aptus  iit  ad  corpus  alendum  et  reficiendum, 
fed  tantum  nutrimenti  non  praebens,  quantum 
morbofam  corporis  conditionem  inducere  peri¬ 
clitaretur,  optime  accommodatus  exiftit.  In 
liifce  exemplis,  diaeta  ex  ladte  et  frugibus  ter¬ 
rae  comparata  maximo  cum  fruftu  adhiberi 
poteft.  Aqua  fontana,  qua  hodie  major  homi¬ 
num  pars  fitim  levat,  potus  optimus  et  falu- 
berrimus  cft.  Senioribus  autem,  vel  iis,  qui 
genio  indulfere,  abftinentia  talis  haudquaquam 
opportuna  eft  ;  imo  faepe  admodum  periculofa 
efL  His  profecto  ufu  carnis  et  vini  perflare 
licet.  Multa  remedia  ex  amaris  et  aromaticis, 

conflata 

conflata  hoc  in  morbo  fpecifica  olim  habeban¬ 
tur  ;  ex  his  pulvis  Ducis  Portlandiae  (ut  voca¬ 
tur)  notiffimum  eft,  fed  omnia  hoc  genus  jure 
hodiernis  negledui  ex  toto  habentur.  Alkali 
fub  variis  formis  adhibitum  fuit ;  omnia  autem 
de  hoc  fale  praeparata  aquae  alkalinae  aeratae 
poflhabenda  funt :  Ha?c  nuper  in  morem  in- 
ducla  fuit,  et  in  intervallis  paroxy Imorum  pro¬ 
ducendis  multum  valere  reperta  fuit.  Quo- 
niam  tempeflas  aeftiva  omnia  ligna  Podagrae 
pellit,  haud  fine  gravi  ratione  deduci  poffit, 
migrationem,  appetente  bruma,  ex  hac  nubila 
regione  in  benignius  coelum,  arthriticis  reme¬ 
dium  gratiffimum  et  utiliflimum  fore.  His, 
vero,  quos  animus  non  fert,  vel  iis,  quibus  re¬ 
rum  non  fuppetit  ufus,  coelum  mutare,  naturae 
vefligia  quam  ardiffime  perfequendo,  veluti 
ope  veftitus  idonei,  plurima  beneficia  aeflatis 
prolatare,  liceat.  Ut  contra  vim  frigoris  et 
humiditatis  protegantur  pedes,  maximi  mo¬ 
menti  efl ;  ideoque  omnia  quae  pedibus  quo- 

E  modoc unque 

modociinque  injuriam  faciunt,  omni  qua  poteft 
cura  evitari  debent. 

Supra  dicla  ad  Podagrae  regularis  curationem 
praefertim  fpectant;  cum  morbus  vero  ex  artu» 
bus  decetlerit,  et  in  magis  finiftras  vias  curfum 
ejus  deflexerit,  talibus  conflliis  haudquaquam 
confidere  oportet,  fed  quam  citifiime  ad  remedia 
potentiffima  confugere.  In  atonica,  exercitatio 
corporis  idonea,  et  omnia  quae  fyftema  corrobo¬ 
rant,  multum  adjuvant.  Frigidarium  prudenter 
adhibitum,  ad  corpus  firmandum  egregie  pro- 
defle  folet ;  hoc  vero  in  praefcribendo  arthriticis, 
maxima  circumfpedlione  opus  eft.  Cibus  nu- 
triens  permittendus  eft,  cum  ufu  vini  Madei- 
renirs  vel  Xerenfis,  modica  quantitate,  fi  vinum 
vero,  acorem  infolitam  in  ventriculo  progignat, 
liquores  fpirituofi  vice  ejus  adhibendi  funt.  In 
hac  varietate  Podagra?,  amara  et  aromata,  prae¬ 
cipue  cortex  cinchonae,  valde  utilia  reperta 
fuere ;  in  ufu  tamen  neque  horum  nec  illorum 

diu  perfletur.  Rubigo  ferri,  in  hifce  exemplis., 
palmam  a  quolibet  alio  tonico  praeripere  videtur. 

Sub  initio  dolibus  modicis  adhibeatur,  quantitas 
autem  ad  drachmam,  intra  fpatium  viginti  qua- 
tuor  horarum  gradatim  augeri  poffit.  Quando 
indicia  depravatas  concodionis  urgeant,  auctore 
praeclaro  docemur  emetica  exhibere,  fed  mihi 
apparet  ftatum  atonicum  ventriculi  femper  in¬ 
ducere  ;  ideoque  haud  line  gravi  caufa  adhibe¬ 
ri  debent.  Omni  fere  exemplo  melius  elt 
primas  vias  evacuare  laxantibus  mitioribus. 
Quandocunque  Podagra  fub  forma  retrocedenti 
fefe  exhibuerit,  et  ventriculum  tenta  verit,  vino 
poculis  plenis  fumpto,  aliifque  flimulantibus, 
quam  primum  repellere  enitendum  elt.  Si  haec 
non  votis  fatisfecerint,  ad  ufum  liquorum  fpi- 
rituoforum  decurrendum  eft,  quique  dolibus 
amplis  adhibendi  funt.  Cum  pulmonem  cor¬ 
ripuerit,  antifpafmodica,  cum  epifpafticorum 
pedori  et  extremitatibus  applicatione,  in  ufum 
revocanda  funt.  Si  caput  impetiverit,  tum  pro- 
culdubio  miferandus  aeger  in  praecipiti  verfatur, 
fpes,  miferorum  folamen,  toro  procul  aufugit, 
dum  frigida  mors  atris  circumvolat  alis,  animam 


a 

a  corpore  difTociare  cito  intentans,  niii  veficato- 
ria  capiti  et  extremitatibus  admota,  ammonia, 
aliaque  hujufmodi  dimulantia  in  ventriculum 
ingefla,  vim  ejus  oppugnare  valebunt.  In  Po¬ 
dagra  aberrante,  omnibus  remediis,  quae  in¬ 
flammationem  idiopathicam  partis  affectse  amo¬ 
vere  poffunt,  diligentius  uti  oportet. 

Hadtenus,  penfo  fenatus  academici  decretis 
mihi  injundlo  perfunctus,  jam  fupereft  pars  ope¬ 
ris  longe  gratiffima ;  nempe,  ut  palam  agnof- 
cam,  me,  hujus  academiae  profefforibus  praecla¬ 
ris,  viris  tam  humanitate,  quam  fcientia  con- 
fpicuis,  et  ex  quorum  praeceptis  puriffima  prin¬ 
cipia  medendi  haurire  licuit,  magna  debere ; 
tibi  autem,  Rutherfqrdi,  viro  apprime  doclo9 
medico  atque  fagaciilimo,  folertiflimo,  tibique, 
Gregori,  viro  probitate,  non  minus  quam  eru¬ 
ditione  et  ingenio  fpectato,  maxima. 


FINI  S. 


